**SREDA, 25. 3. 2020**

**SLOVENŠČINA**

**ZO/46 Glas in črka L**

Danes pa najprej malo miganja. S telesom in rokami oblikuj črke, ki jih poznaš ( A, I, M, N, T, O, E, V, J, K, L ). Ocenila te bo mamica, ti pa njo. Če znaš s prsti oblikuj tudi srček za mamico, ker danes praznuje.

V nalogi zgoraj poimenuj vse sličice, nato jih glaskuj (K-O-L-E-D-A-R) ter zapiši v okenca. Prepiši črke po številkah in nariši rešitev. Spodaj preberi besede in jih poveži s sličico.

V brezčrtni zvezek ali na list nariši mavrično črko L in natrosi okoli vsaj pet besed/sličic s tem glasom.

**MATEMATIKA**

**DU/31 Število in številka 13**

Spoznal boš število 13. Na stojnici poimenuj sadje in zelenjavo ter preštej koliko je česa. Preštej pridelke in poveži s številom. Vadi zapis velike in male številke. Zapis števila vadi tudi v karo zvezek.

**GLASBENA UMETNOST**

PONOVITEV IN PETJE ZNANIH PESMI

* Preglej vse pesmice v zvezku in si izberi najljubšo ter jo zapoj.
* Če najdeš kakšno pesmico, ki ni ilustrirana, jo ilustriraj.

**ŠPORT**

SKOKI S KOLEBNICO

* Upam, da imaš doma kolebnico, drugače pa delaj vaje z žogo.
* Najprej delaj z njo gimnastične vaje.
* Čim več uspešnih preskokov ti želim.

INDIVIDUALNA IN SKUPINSKA POMOČ

* Napiši vse znane črke in nekaj besed.
* Pazi na pravilen zapis črk in obliko zapisa.